Batuts ir samērā augsta riska vingrošanas aprīkojums, tādēļ noteikti jāizvēlas modelis, kuram ir aizsargsienas un stiprinājumu pārsegs pa perimetru. Protams, izvēli nereti nosaka cena, bet – ja cena ir tiešām izšķirīgs faktors, tad labāk izvēlēties mazāka diametra batutu, bet ar aizsargsienām, ne lielāku un bez. Uz batuta vienlaikus drīkst atrasties tikai viena persona, tādēļ nav vērts izvēlēties lielāku tikai tāpēc, lai uz tā vienlaikus varētu ērti atrasties vairāki cilvēki. Tas nav droši un to nerekomendē.